ddrg/super_eurlex huggingface dataset:
Γνωμοδότηση της Οικονομικής και Κοινωνικής Επιτροπής για την «Πρόταση κανονισμού (ΕΚ) του Συμβουλίου για την τροποποίηση του κανονισμού (ΕΚ) αριθ. 1221/97 του Συμβουλίου περί των γενικών κανόνων εφαρμογής για ενέργειες βελτίωσης της παραγωγής και της εμπορίας του μελιού» () (98/C 407/39)

Στις 4 Σεπτεμβρίου 1998, και σύμφωνα με τα άρθρα 43 και 198 της Συνθήκης για την ίδρυση της Ευρωπαϊκής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής για την ανωτέρω πρόταση.

Το τμήμα γεωργίας και αλιείας, στο οποίο ανατέθηκε η προετοιμασία των σχετικών εργασιών, επεξεργάσθηκε τη γνωμοδότησή του στις 23 Ιουλίου με βάση την εισηγητική έκθεση του κ. Gottero.

Κατά την 357η σύνολο ολομέλειας της 9ης και 10ης Σεπτεμβρίου 1998 (συνεδρίαση της 9ης Σεπτεμβρίου), η Οικονομική και Κοινωνική Επιτροπή υιοθέτησε με 100 ψήφους υπέρ και 6 αποχές την ακόλουθη γνωμοδότηση.

1. Η ΟΚΕ εγκρίνει την πρόταση της Επιτροπής να μετατεθεί στις 31 Ιανουαρίου 1999 η προθεσμία για την καταβολή, κατά το πρώτο έτος εφαρμογής του κανονισμού αριθ. 1221/97, των πληρωμών και των δαπανών που συνδέονται με τις ενέργειες που υλοποιούνται στο πλαίσιο των εθνικών προγραμμάτων για τη βελτίωση των συνθηκών παραγωγής και εμπορίας του μελιού.

2. Αν δεν ληφθεί το μέτρο αυτό η μείωση της διάρκειας των προγραμμάτων, κατά το πρώτο έτος εφαρμογής τους, θα είναι, κατά τη γνώμη της ΟΚΕ, ιδιαίτερα σημαντική και θα θέσει σε κίνδυνο την επιτυχία τους.

Βρυξέλλες, 9 Σεπτεμβρίου 1998.

Ο Πρόεδρος της Οικονομικής και Κοινωνικής Επιτροπής

Tom JENKINS

() ΕΕ C 222 της 16.7.1998, σ. 15.
Γνωμοδότηση της Οικονομικής και Κοινωνικής Επιτροπής για το «Σχέδιο απόφασης του Συμβουλίου όσον αφορά κοινοτική διαδικασία πληροφόρησης και διαβούλευσης σχετικά με το κόστος εφοδιασμού με αργό πετρέλαιο και τις τιμές διάθεσης των πετρελαιοειδών στην κατανάλωση»

(98/C 407/28)

Στις 13 Ιουλίου 1998, και σύμφωνα με το άρθρο 198 της Συνθήκης περί ιδρύσεως της Ευρωπαϊκής Κοινότητας, το Συμβούλιο αποφάσισε να ζητήσει γνωμοδότηση της Οικονομικής και Κοινωνικής Επιτροπής για το ανωτέρω σχέδιο απόφασης.

Το τμήμα ενέργειας, πυρηνικών θεμάτων και έρευνας, στο οποίο ανατέθηκε η προετοιμασία των σχετικών εργασιών της ΟΚΕ, υιοθέτησε τη γνωμοδότησή του στις 22 Ιουλίου 1998, με βάση εισηγητική έκθεση του κ. Λερίου.

Κατά την 357η σύνοδο ολομέλειας της 9ης και 10ης Σεπτεμβρίου 1998 (συνεδρίαση της 9ης Σεπτεμβρίου), η Οικονομική και Κοινωνική Επιτροπή υιοθέτησε με 120 ψήφους υπέρ και 1 ψήφο κατά την παρούσα γνωμοδότηση.

1. Η Επιτροπή υποβάλλει πρόταση νέας Οδηγίας που αντικαθιστά την Οδηγία 76/491/ΕΚ και παρέχει τη νομική βάση για το «πετρελαϊκό δελτίο», το οποίο δημοσιεύει από το 1979.

2. Οι λόγοι που προβάλλει η Επιτροπή για την υποβολή της πρότασης αυτής είναι:

- η ανταπόκριση στους στόχους της κοινοτικής ενεργειακής πολιτικής 7

- η βελτίωση της διαφάνειας της πετρελαιαγοράς με την τακτική γνωστοποίηση των τιμών διάθεσης των πετρελαιοειδών στην αγορά (με και χωρίς φόρους) 7

- η προσαρμογή των υφισταμένων ρυθμίσεων στον τομέα της ενέργειας στις παρούσες συνθήκες της πετρελαιαγοράς (Άρθρο 213 της Συνθήκης ΕΟΚ) 7

- η εξασφάλιση συνέχειας στην απόφαση της συνεδρίασης της ομάδας εμπειρογνωμόνων για τις πετρελαϊκές τιμές της 16ης Απριλίου 1997 να εφοδιασθεί με νομική βάση το «πετρελαϊκό δελτίο» 7

- η διασφάλιση της αξιοπιστίας των πληροφοριών που συλλέγουν τα κράτη μέλη από τις πετρελαϊκές επιχειρήσεις.

3. Η ΟΚΕ επικροτεί την πρόταση της Επιτροπής, δεδομένου ότι θεωρεί σκόπιμο:

- να εφοδιασθεί με νομική βάση το «πετρελαϊκό δελτίο», το οποίο, σε είκοσι περίπου χρόνια συνεχούς παρουσίας, έχει αποδείξει τη χρησιμότητά του, συνεισφέροντας στη βελτίωση της διαφάνειας των τιμών των πετρελαιοειδών και στην προώθηση της σύγκλισης των τιμών και της υλοποίησης της εσωτερικής αγοράς στον εν λόγω τομέα 7

- να προσαρμοστεί στη σημερινή πραγματικότητα η διαδικασία απόκτησης και δημοσίευσης των στοιχείων του Δελτίου αυτού.

Βρυξέλλες, 9 Σεπτεμβρίου 1998.

Ο Πρόεδρος της Οικονομικής και Κοινωνικής Επιτροπής

Tom JENKINS
Γνωμοδότηση της Οικονομικής και Κοινωνικής Επιτροπής για την «Πρόταση οδηγίας του Ευρωπαϊκού Κοινοβουλίου και του Συμβουλίου περί τροποποιήσεως της οδηγίας 97/12/ΕΚ του Συμβουλίου, της 17ης Μαρτίου 1997, για την τροποποίηση και την ενημέρωση της οδηγίας 64/432/ΕΟΚ περί προβλημάτων υγειονομικού ελέγχου του τομέα των ενδοκοινοτικών συναλλαγών βοοειδών και χοιροειδών» () (98/C 407/41)

Στις 4 Σεπτεμβρίου 1998, και σύμφωνα με τα άρθρα 43 και 198 της Συνθήκης περί ιδρύσεως της Ευρωπαϊκής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής για την ανωτέρω πρόταση.

Το τμήμα γεωργίας και αλιείας, στο οποίο ανατέθηκε η προετοιμασία των σχετικών εργασιών, υιοθέτησε την ακόλουθη γνωμοδότηση στις 23 Ιουλίου 1998, με βάση εισηγητική έκθεση του κ. Cornelius Scully.

Κατά την 357η σύνοδος ολομέλειας (συνεδρίαση της 9ης Σεπτεμβρίου 1998), η Οικονομική και Κοινωνική Επιτροπή υιοθέτησε με 112 ψήφους υπέρ, 2 ψήφους κατά και 4 αποχές, την ακόλουθη γνωμοδότηση.

Στόχο της παρούσας πρότασης αποτελεί η διάθεση επαρκούς χρονικού διαστήματος για τη μεταφορά στις εθνικές νομοθεσίες των νέων κανόνων για τον έλεγχο και την παρακολούθηση της φυματίωσης των βοοειδών, της βρουκέλλωσης των βοοειδών και της ενζωοτικής λεύκωσης των βοοειδών.

Η ΟΚΕ επιδοκιμάζει ανεπιφύλακτα την πρόταση.

Βρυξέλλες, 9 Σεπτεμβρίου 1998.

Ο Πρόεδρος της Οικονομικής και Κοινωνικής Επιτροπής

Tom JENKINS

() ΕΕ C 217 της 11.7.1998, σ. 21.
Γνωμοδότηση της Οικονομικής και Κοινωνικής Επιτροπής σχετικά με την «Πρόταση κανονισμού (ΕΚ) του Συμβουλίου για την κοινή οργάνωση αγορών στον τομέα του προβείου και αιγείου κρέατος (κωδικοποιημένη έκδοση)»

(98/C 214/19)

Στις 27 Μαρτίου 1998, το Συμβούλιο αποφάσισε, σύμφωνα με τις διατάξεις των άρθρων 43 και 198 της Συνθήκης περί ιδρύσεως της Ευρωπαϊκής Κοινότητας, να ζητήσει τη γνωμοδότηση της Οικονομικής και Κοινωνικής Επιτροπής σχετικά με την ανωτέρω πρόταση.

Το τμήμα γεωργίας και αλιείας στο οποίο ανατέθηκε η προετοιμασία των σχετικών εργασιών υιοθέτησε τη γνωμοδότησή του στις 2 Απριλίου 1998. Εισηγητής ήταν ο κ. Quevedo Rojo.

Κατά την 354η σύνοδο ολομέλειας της 29ης και 30ής Απριλίου 1998 (συνεδρίαση της 29ης Απριλίου), η Οικονομική και Κοινωνική Επιτροπή υιοθέτησε με 113 ψήφους υπέρ, 1 κατά και 7 αποχές, την ακόλουθη γνωμοδότηση.

1. Η ΟΚΕ εγκρίνει την πρόταση της Επιτροπής που αποσκοπεί στην κωδικοποίηση του κανονισμού (ΕΟΚ) αριθ. 3013/89 του Συμβουλίου της 25ης Σεπτεμβρίου 1989, σχετικά με την κοινή οργάνωση αγορών στον τομέα του προβείου και αιγείου κρέατος.

2. Ο εν λόγω κανονισμός έχει τροποποιηθεί επανειλημμένα και ουσιαστικά. Η προτεινόμενη κωδικοποίηση ανταποκρίνεται, κατά συνέπεια, στην ανάγκη ύπαρξης ορθολογιστικής και σαφούς προσέγγισης του θέματος.

3. Η ΟΚΕ εκφράζει επίσης την ικανοποίησή του για το γεγονός ότι με την παρούσα πρόταση το Συμβούλιο ανταποκρίνεται σε μια απαίτηση που επανειλημμένα έχει επισημάνει η ΟΚΕ.

Βρυξέλλες, 29 Απριλίου 1998.

Ο Πρόεδρος της Οικονομικής και Κοινωνικής Επιτροπής

Tom JENKINS
Γνωμοδότηση της Οικονομικής και Κοινωνικής Επιτροπής για την «Πρόταση οδηγίας του Συμβουλίου περί των μέτρων προστασίας κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας»

(98/C 129/08)

Στις 24 Φεβρουαρίου 1998 και σύμφωνα με τα άρθρα 43 και 198 της Συνθήκης περί ιδρύσεως της Ευρωπαϊκής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής για την ανωτέρω πρόταση.

Το τμήμα γεωργίας και αλιείας, στο οποίο ανατέθηκε η προετοιμασία των σχετικών εργασιών, υιοθέτησε τη γνωμοδότησή του στις 5 Φεβρουαρίου 1998 με βάση την εισηγητική έκθεση του κ. Joseph Ballι.

Κατά την 352η σύνοδο ολομέλειας (συνεδρίαση της 25ης Φεβρουαρίου 1998), η ΟΚΕ υιοθέτησε με 120 ψήφους υπέρ και 2 αποχές την ακόλουθη γνωμοδότηση.

1. Στις 5 Δεκεμβρίου 1997, η Επιτροπή υπέβαλε πρόταση για κωδικοποίηση της οδηγίας 77/93 του Συμβουλίου, της 21ης Δεκεμβρίου 1976, σχετικά με τα μέτρα προστασίας κατά της εισαγωγής στην Κοινότητα οργανισμών επιβλαβών για τα φυτά και τα φυτικά προϊόντα και κατά της εξάπλωσής τους στο εσωτερικό της Κοινότητας. Η εν λόγω οδηγία τροποποιήθηκε επανελειμμένως, συχνά κατά τρόπο ουσιαστικό. Κατά συνέπεια, για λόγους σαφήνειας και ορθολογισμού, πρέπει να πραγματοποιηθεί κωδικοποίηση της εν λόγω οδηγίας.

2. Εφόσον πρόκειται μία συστατική και επίσημη κωδικοποίηση, με την έννοια ότι δεν περιλαμβάνει ουσιαστική τροποποίηση και ανταποκρίνεται σε μία ανάγκη σαφήνειας και ορθολογισμού, το τμήμα αποδέχεται την ταχεία μέθοδο εργασίας η οποία καθιερώθηκε με τη θεσμική συμφωνία της 20ής Δεκεμβρίου 1994 και, επομένως, εγκρίνει την πρόταση της Επιτροπής.

Βρυξέλλες, 25 Φεβρουαρίου 1998.

Ο Πρόεδρος της Οικονομικής και Κοινωνικής Επιτροπής

Tom JENKINS
Γνωμοδότηση της Οικονομικής και Κοινωνικής Επιτροπής για την «Πρόταση κανονισμού (ΕΚ) του Συμβουλίου περί καθορισμού των κριτηρίων και όρων των κοινοτικών παρεμβάσεων διαρθρωτικού χαρακτήρα στον τομέα της αλιείας, της υδατοκαλλιέργειας και της μεταποίησης και εμπορίας των προϊόντων της»

(98/C 129/18)

Στις 24 Φεβρουαρίου 1998 και σύμφωνα με τα άρθρα 43 και 198 της Συνθήκης περί ιδρύσεως της Ευρωπαϊκής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής για την ανωτέρω πρόταση.

Η Οικονομική και Κοινωνική Επιτροπή ανέθεσε την προετοιμασία της σχετικής εργασίας στον κ. Leif Nielsen, τον οποίο όρισε γενικό εισηγητή.

Κατά την 352η σύνοδο ολομέλειάς της (συνεδρίαση της 26ης Φεβρουαρίου 1998), η Οικονομική και Κοινωνική Επιτροπή υιοθέτησε με 53 ψήφους υπέρ, 1 κατά και 1 αποχή την ακόλουθη γνωμοδότηση.

1. Η ΟΚΕ επιδοκιμάζει την πρόταση της Επιτροπής για την κωδικοποίηση των κανονισμών σχετικά με τα κριτήρια και τους όρους των κοινοτικών παρεμβάσεων διαρθρωτικού χαρακτήρα στον τομέα της αλιείας, της υδατοκαλλιέργειας και της μεταποίησης και εμπορίας των προϊόντων τους.

2. Με την πρόταση αυτή η Επιτροπή συγκεντρώνει σε ένα μόνο κείμενο το βασικό κανονισμό (ΕΚ) αριθ. 3699/93 και τις τροποποιήσεις του. Στην πρόταση δεν περιέχονται ουσιαστικές τροποποιήσεις αλλά μόνον οι τυπικές που απαιτούνται για την κωδικοποίηση.

3. Η ΟΚΕ επιθυμεί να υπενθυμίσει ότι έχει ζητήσει πολλές φορές την κωδικοποίηση της κοινοτικής νομοθεσίας διότι αυτή είναι σημαντική προκειμένου να γίνει η αλιευτική πολιτική σαφής και κατανοητή για τους παράγοντες του κλάδου.

Βρυξέλλες, 26 Φεβρουαρίου 1998.

Ο Πρόεδρος της Οικονομικής και Κοινωνικής Επιτροπής

Tom JENKINS
Γνωμοδότηση της Οικονομικής και Κοινωνικής Επιτροπής για την «Πρόταση κανονισμού (ΕΚ) του Συμβουλίου περί τροποποιήσεως του κανονισμού (ΕΚ) αριθ. 1868/94 για την καθιέρωση καθεστώτος ποσοστώσεων για την παραγωγή αμύλου γεωμήλων»

(98/C 129/17)

Στις 26 Ιανουαρίου 1998, και σύμφωνα με τα άρθρα 43 και 198 της Συνθήκης περί ιδρύσεως της Ευρωπαϊκής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής για την ανωτέρω πρόταση.

Η Οικονομική και Κοινωνική Επιτροπή όρισε τον κ. Λέριο ως γενικό εισηγητή και του ανέθεσε την προετοιμασία των εργασιών για το θέμα αυτό.

Κατά την 352η σύνοδο ολομέλειας (συνεδρίαση της 26ης Φεβρουαρίου 1998), η Οικονομική και Κοινωνική Επιτροπή υιοθέτησε με 47 ψήφους υπέρ και 1 αποχή την ακόλουθη γνωμοδότηση.

1. Κύρια σημεία του εγγράφου της Επιτροπής

1.1. Σκοπός του υπό εξέταση κανονισμού είναι η κατανομή της τριετούς ποσόστωσης μεταξύ των κρατών μελών που παράγουν άμυλο, για τις περιόδους Εμπορίου 1998/1999, 1999/2000 και 2000/2001, βάσει της έκθεσης της Επιτροπής προς το Συμβούλιο για το καθεστώς ποσοστώσεων για την παραγωγή αμύλου γεωμήλων τροποποιώντας προς τούτο τον κανονισμό (ΕΚ) αριθ. 1868/94.

1.2. Η νέα πρόταση κανονισμού παρατείνει για τρία έτη τις υφιστάμενες ποσοστώσεις, ενσωματώνοντας οριστικά στην ποσόστωση το γερμανικό απόθεμα ύψους 104 554 τόνων.

1.3. Δυνάμει της ρήτρας ελαστικότητας [όπως προβλέπεται στο άρθρο 6, παράγραφος 2 του κανονισμού (ΕΚ) αριθ. 1868/94], θα διορθωθούν οι επί μέρους ποσοστώσεις της κάθε βιομηχανίας αμύλου, λόγω ενδεχομένων υπερβάσεων, που μπορεί να πραγματοποιήθηκαν κατά τη διάρκεια της περιόδου εμπορίας 1997/98.

2. Γενικές παρατηρήσεις

2.1. Η παρούσα πρόταση κανονισμού τροποποιεί μόνον το άρθρο 2 του κανονισμού (ΕΚ) αριθ. 1868/94 όπως προαναφέρεται στην παράγραφο 1 του παρόντος κειμένου, χωρίς να μεταβάλλει, τόσο τις ποσοστώσεις των λοιπών κρατών μελών, όσο και το ποσοστό της ρήτρας ελαστικότητας.

2.2. Όπως προκύπτει από την σχετική έκθεση της Επιτροπής εφαρμόζονται πλήρως οι διατάξεις του κανονισμού (ΕΚ) αριθ. 1868/94 σε ό,τι αφορά, αφενός μεν, στην χρησιμοποίησή του γερμανικού αποθέματος, αφετέρου δε, στη συνέχιση των σημερινών ποσοστώσεων για τρία έτη.

3. Συμπέρασμα

Η ΟΚΕ συμφωνεί με την εν λόγω πρόταση κανονισμού του Συμβουλίου, όπως αυτή προτείνεται από την Επιτροπή.

Βρυξέλλες, 26 Φεβρουαρίου 1998.

Ο Πρόεδρος της Οικονομικής και Κοινωνικής Επιτροπής

Tom JENKINS
Γνωμοδότηση της Οικονομικής και Κοινωνικής Επιτροπής για:

- την «Πρόταση οδηγίας του Συμβουλίου για την επέκταση στο Ηνωμένο Βασίλειο της Μεγάλης Βρετανίας και της Βόρειας Ιρλανδίας της οδηγίας 97/81/ΕΚ του Συμβουλίου της 15ης Δεκεμβρίου 1997 σχετικά με τη συμφωνία-πλαίσιο για την εργασία μερικής απασχόλησης που συνήφθη από την UNICE, το CEEP και την CES» και - την «Πρόταση οδηγίας του Συμβουλίου για την επέκταση στο Ηνωμένο Βασίλειο της Μεγάλης Βρετανίας και της Βόρειας Ιρλανδίας της οδηγίας 97/80/ΕΚ του Συμβουλίου της 15ης Δεκεμβρίου 1997 σχετικά με το βάρος αποδείξεως σε περιπτώσεις διακριτικής μεταχείρισης λόγω φύλου»

(98/C 157/15)

Στις 17 Μαρτίου 1998, και σύμφωνα με το άρθρο 100 της Συνθήκης, το Συμβούλιο αποφάσισε να ζητήσει γνωμοδότηση της Οικονομικής και Κοινωνικής Επιτροπής για τις ανωτέρω προτάσεις.

Η ΟΚΕ ανέθεσε την προετοιμασία των σχετικών εργασιών στο τμήμα κοινωνικών, οικογενειακών, εκπαιδευτικών και πολιτιστικών θεμάτων. Στην πορεία των εργασιών της, η ΟΚΕ όρισε Γενική Εισηγήτρια τη δ. Maddocks (άρθρα 20 και 50 του Εσωτερικού Κανονισμού).

Κατά την 353η σύνοδο ολομέλειάς της (συνεδρίαση της 25ης Μαρτίου 1998), η Οικονομική και Κοινωνική Επιτροπή υιοθέτησε με 52 ψήφους υπέρ, 1 ψήφο κατά και 1 αποχή την ακόλουθη γνωμοδότηση:

Σύμφωνα με την ίδια προσέγγιση που είχε υιοθετήσει στην προηγούμενη γνωμοδότησή της () σχετικά με την επέκταση στο Ηνωμένο Βασίλειο των οδηγιών για την ευρωπαϊκή επιτροπή επιχείρησης και τη γονική άδεια, η Οικονομική και Κοινωνική Επιτροπή επικροτεί την προσχώρηση του ΗΒ στις κοινωνικές διατάξεις της νέας Συνθήκης και επομένως υποστηρίζει τις δύο προτάσεις της Επιτροπής.

Βρυξέλλες, 25 Μαρτίου 1998.

Ο Πρόεδρος της Οικονομικής και Κοινωνικής Επιτροπής

Tom JENKINS

() ΕΕ C 19 της 21.1.1998.
Γνωμοδότηση της Οικονομικής και Κοινωνικής Επιτροπής για την «Πρόταση κανονισμού (ΕΚ) του Συμβουλίου σχετικά με την αναγνώριση στην ενδοκοινοτική κυκλοφορία του διακριτικού σήματος του κράτους μέλους ταξινόμησης των μηχανοκίνητων οχημάτων και των ρυμουλκουμένων τους»

(98/C 95/08)

Στις 5 Αυγούστου 1997, και σύμφωνα με το άρθρο 75 της Συνθήκης, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής για την ανωτέρω πρόταση.

Το τμήμα μεταφορών και επικοινωνιών, στο οποίο ανατέθηκε η προετοιμασία των σχετικών εργασιών, ενέκρινε την γνωμοδότησή του στις 16 Δεκεμβρίου 1997 (Μόνος εισηγητής: ο κ. Garcνa Alonso).

Κατά την 351η σύνοδο ολομέλειας (συνεδρίαση της 28ης Ιανουαρίου 1998), η Οικονομική και Κοινωνική Επιτροπή υιοθέτησε με 111 ψήφους υπέρ, 1 κατά και 3 αποχές την ακόλουθη γνωμοδότηση.

1. Εισαγωγή

1.1. Η ελεύθερη διακίνηση των προσώπων και των εμπορευμάτων αποτελούν δύο θεμελιώδη δικαιώματα της Ευρωπαϊκής Ένωσης, όπως αναγνωρίζεται στις Συνθήκες.

2. Η πρόταση της Επιτροπής

2.1. Το κοινοτικό δίκαιο διαθέτει ένα σύνολο διατάξεων που επιτρέπουν στα αυτοκίνητα να κυκλοφορούν ελεύθερα στην κοινοτική επικράτεια.

2.2. Ωστόσο, υπάρχουν άλλες διατάξεις, που συμπεριλαμβάνονται στη Σύμβαση της Βιέννης για την οδική κυκλοφορία () που συνεχίζουν να εφαρμόζονται σε ορισμένα κράτη μέλη.

2.3. Στόχος της πρότασης της Επιτροπής είναι, τα κράτη μέλη που, βασιζόμενα στις διατάξεις του άρθρου 37 της Σύμβασης της Βιέννης, απαιτούν από τα οχήματα με πινακίδες άλλου κράτους μέλους να φέρουν διακριτικό σήμα του κράτους προέλευσης όταν κινούνται στην επικράτειά τους, να αναγνωρίζουν επίσης το εναρμονισμένο διακριτικό σήμα που είναι σύμφωνο με τις προϋποθέσεις του Παραρτήματος του εν λόγω Κανονισμού.

3. Συμπεράσματα

3.1. Η ΟΚΕ υποστηρίζει ανεπιφύλακτα αυτή την πρόταση της Επιτροπής δεδομένου ότι αυτή συμβάλλει στη διευκόλυνση της κυκλοφορίας μέσω της ελεύθερης διακίνησης των προσώπων στο εσωτερικό της Κοινότητας και, συνεπώς, στην υλοποίηση της Εσωτερικής Αγοράς.

Βρυξέλλες, 28 Ιανουαρίου 1998.

Ο Πρόεδρος της Οικονομικής και Κοινωνικής Επιτροπής

Tom JENKINS

() Σύμβαση της Βιέννης για την οδική κυκλοφορία, που υπογράφτηκε στην Βιέννη στις 8 Νοεμβρίου 1968, με τις τροποποιήσεις που άρχισαν να ισχύουν από τις 3 Σεπτεμβρίου 1993. Οικονομική Επιτροπή των Ηνωμένων Εθνών για την Ευρώπη.
Γνωμοδότηση της Οικονομικής και Κοινωνικής Επιτροπής για την «Πρόταση κανονισμού (ΕΚ) του Συμβουλίου περί χρηματοδοτήσεως της κοινής γεωργικής πολιτικής»

(98/C 95/13)

Στις 17 Δεκεμβρίου 1997, και σύμφωνα με τα άρθρα 43 και 198 της Συνθήκης περί ιδρύσεως της Ευρωπαϊκής Οικονομικής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής για την ανωτέρω πρόταση.

Η Οικονομική και Κοινωνική Επιτροπή αποφάσισε να αναθέσει στον κ. Dario Mengozzi, ως γενικό εισηγητή, την προετοιμασία των σχετικών εργασιών.

Κατά την 351η σύνοδο ολομέλειας της 28ης και 29ης Ιανουαρίου 1998 (συνεδρίαση της 28ης Ιανουαρίου 1998), η Οικονομική και Κοινωνική Επιτροπή υιοθέτησε με 74 ψήφους υπέρ και 5 αποχές την ακόλουθη γνωμοδότηση.

1. Η ΟΚΕ εγκρίνει την πρόταση της Επιτροπής για την κωδικοποίηση των κανονισμών σχετικά με τη χρηματοδότηση της ΚΓΠ.

2. Με την πρωτοβουλία αυτή, η Επιτροπή συγκεντρώνει σε ένα μόνο κείμενο τον βασικό κανονισμό (ΕΟΚ) αριθ. 729/70 και τις πολυάριθμες τροποποιήσεις που μεσολάβησαν, σεβόμενη την ουσία του κειμένου και επιφέροντας μόνο τις τυπικές βελτιώσεις που είναι απαραίτητες για τη λειτουργία της κωδικοποίησης.

3. Η ΟΚΕ υπενθυμίζει επίσης ότι είχε επανειλημμένως ζητήσει την κωδικοποίηση των κοινοτικών κανονισμών, στην οποία αποδίδει θεμελιώδη σημασία, προκειμένου η κοινή γεωργική πολιτική να καταστεί βατή και κατανοητή στους φορείς του τομέα αυτού.

Βρυξέλλες, 28 Ιανουαρίου 1998.

Ο Πρόεδρος της Οικονομικής και Κοινωνικής Επιτροπής

Tom JENKINS
Γνωμοδότηση της Οικονομικής και Κοινωνικής Επιτροπής για την «Πρόταση οδηγίας του Ευρωπαϊκού Κοινοβουλίου και του Συμβουλίου που τροποποιεί την οδηγία 95/69/ΕΚ του Συμβουλίου για τη θέσπιση των όρων και των κανόνων που εφαρμόζονται κατά την έγκριση και την εγγραφή ορισμένων εγκαταστάσεων και ενδιαμέσων του τομέα της διατροφής των ζώων» () (98/C 129/13)

Στις 11 Σεπτεμβρίου 1997 και σύμφωνα με τα άρθρα 43 και 198 της Συνθήκης περί ιδρύσεως της Ευρωπαϊκής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής σχετικά με την ανωτέρω πρόταση.

Το τμήμα γεωργίας και αλιείας, στο οποίο ανατέθηκε η προετοιμασία των σχετικών εργασιών της ΟΚΕ, επεξεργάστηκε τη γνωμοδότησή του στις 5 Φεβρουαρίου 1998, με βάση την εισηγητική έκθεση του κ. Gardner.

Κατά την 352η σύνοδο ολομέλειας (συνεδρίαση της 25ης Φεβρουαρίου 1998), η Οικονομική και Κοινωνική Επιτροπή υιοθέτησε με 83 ψήφους υπέρ, 2 κατά και 4 αποχές την ακόλουθη γνωμοδότηση.

1. Γενικές παρατηρήσεις

1.1. Πρόκειται για μια λογική επέκταση του πεδίου εφαρμογής της υφιστάμενης οδηγίας στα συμπληρώματα διατροφής.

1.2. Η ΟΚΕ έχει τις ίδιες επιφυλάξεις που εκφράζει στα σημεία 1 και 1.1. του εγγράφου R/CES 1497/97.

2. Λεπτομερείς παρατηρήσεις

2.1. Κεφάλαιο Ι.2 (β), 6.2

Βάσει της παρούσας οδηγίας, απαιτείται από κάθε γεωργό να καταγράφει την παραλαβή, την ημερομηνία παραλαβής και την ακριβή ποσότητα των συμπληρωμάτων διατροφής που χρησιμοποιεί στο αγρόκτημά του. Πρόκειται για μια εξαιρετικά γραφειοκρατική διαδικασία. Η Επιτροπή ή το Συμβούλιο οφείλουν να εξετάσουν με ποιό τρόπο τα κράτη μέλη χειρίζονται τα σχετικά θέματα αυτή τη στιγμή.

Βρυξέλλες, 25 Φεβρουαρίου 1998.

Ο Πρόεδρος της Οικονομικής και Κοινωνικής Επιτροπής

Tom JENKINS

() ΕΕ C 300 της 1.10.1997, σ. 10.
Διορθωτικό στη γνωμοδότηση της Οικονομικής και Κοινωνικής Επιτροπής για την «Πρόταση κανονισμού (ΕΚ) του Συμβουλίου για την κατάρτιση κοινών κανόνων και διαδικασιών που εφαρμόζονται στις μεταφορές αποβλήτων ορισμένου τύπου προς ορισμένες χώρες μη μέλη του ΟΟΣΑ»

(Επίσημη Εφημερίδα των Ευρωπαϊκών Κοινοτήτων C 214 της 10ης Ιουλίου 1998) (98/C 361/09)

Σελίδα 75, παράγραφος 2.4:

αντί: «Τέλος, η ΟΚΕ επιθυμεί να επαναλάβει το αίτημα του Ευρωπαϊκού Κοινοβουλίου που ζητά ορισμένα απόβλητα, και ειδικότερα τα απόβλητα υφαντουργίας, τα οποία έχουν υποστεί κατάλληλη μεταποίηση ή επεξεργασία, να μην χαρακτηρίζονται πλέον ως απόβλητα και να εμπίπτουν στο κανονικό καθεστώς της ελεύθερης κυκλοφορίας των προϊόντων.»,

διάβαζε: «Τέλος, η ΟΚΕ επιθυμεί να εκφράσει το αίτημα ότι ορισμένα απόβλητα και ειδικότερα τα απόβλητα υφαντουργίας τα οποία έχουν υποστεί κατάλληλη μεταποίηση η επεξεργασία να μη χαρακτηρίζονται πλέον ως απόβλητα και να εμπίπτουν στο κανονικό καθεστώς της ελεύθερης κυκλοφορίας των
Γνωμοδότηση της Οικονομικής και Κοινωνικής Επιτροπής για την «Πρόταση οδηγίας του Συμβουλίου για την τροποποίηση των οδηγιών 66/400/ΕΟΚ, 66/401/ΕΟΚ, 66/403/ΕΟΚ, 66/402/ΕΟΚ, 69/208/ΕΟΚ, 70/457/ΕΟΚ και 70/458/ΕΟΚ περί εμπορίας σπόρων τεύτλων προς σπορά, σπόρων προς σπορά κτηνοτροφικών φυτών, σπόρων δημητριακών προς σπορά, σπόρων γεωμήλων προς φύτευση, σπόρων προς σπορά ελαιούχων και κλωστικών φυτών και σπόρων προς σπορά, σπόρων γεωμήλων προς φύτευση, σπόρων προς σπορά ελαιούχων και κλωστικών φυτών και σπόρων προς σπορά κηπευτικών και περί του κοινού καταλόγου ποικιλιών καλλιεργουμένων φυτικών ειδών»

(98/C 73/10)

Στις 11 Σεπτεμβρίου 1997, και σύμφωνα με τα άρθρα 43 και 198 της Συνθήκης περί ιδρύσεως της Ευρωπαϊκής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής για την ανωτέρω πρόταση.

Το τμήμα γεωργίας και αλιείας στο οποίο ανατέθηκε η προετοιμασία των εργασιών για το θέμα αυτό, ενέκρινε τη γνωμοδότησή του στις 7 Νοεμβρίου 1997 (Εισηγητής: ο κ. Nilsson).

Κατά την 350ή σύνοδο ολομέλειας, της 10ης και 11ης Δεκεμβρίου 1997 η Οικονομική και Κοινωνική Επιτροπή υιοθέτησε με 106 ψήφους υπέρ, 2 ψήφους κατά και 5 αποχές την ακόλουθη γνωμοδότηση.

1. Αντικείμενο του εγγράφου της Επιτροπής

1.1. Η Επιτροπή προτείνει να επιτραπούν σε μόνιμη βάση τα πειράματα που επιτρέπονται (απόφαση 89/540/ΕΟΚ ως τροποποιήθηκε με την απόφαση 96/33/ΕΟΚ) από το 1989 για την απλούστευση των διαδικασιών και για την εξεύρεση καλύτερων εναλλακτικών λύσεων όσον αφορά την επίσημη πιστοποίηση των σπόρων σποράς. Κατά συνέπεια, η Επιτροπή προτείνει την τροποποίηση της σχετικής οδηγίας.

1.2. Επιπλέον, προτείνεται να διευκολυνθεί η προσθήκη νέων ειδών στον κατάλογο των ποικιλιών και να απλουστευθεί η διενέργεια μεταβολών. Αιτία για τα ανωτέρω αποτελεί η εξέλιξη που έχει πραγματοποιηθεί μέσω των διασταυρώσεων ειδών, στα οποία δίδονται νέες ονομασίες, και υβριδίων.

2. Παρατηρήσεις επί της προτάσεως της Επιτροπής

2.1. Η ΟΚΕ επικροτεί την πρόταση της Επιτροπής.

2.2. Η πρόταση συμφωνεί με τη ρύθμιση που εφαρμόζεται, επί σειρά ετών, για τα πειράματα από τα οποία αποκτήθηκαν χρήσιμες εμπειρίες.

2.3. Η επί τόπου επιθεώρηση αποτελεί ένα από τα σημαντικότερα μέτρα για το σύστημα τυποποίησης. Τόσο οι επίσημες όσο και οι ανεπίσημες επιθεωρήσεις πρέπει συνεπώς, να διενεργούνται υπό συνθήκες αντικειμενικότητας και ανεξαρτησίας ώστε τα αποτελέσματα να είναι αξιόπιστα.

2.3.1. Όσον αφορά τις επιθεωρήσεις που διενεργούνται από ανεπίσημους επιθεωρητές, τα σχετικά αποτελέσματα πρέπει να επικυρώνονται από τις αρχές που είναι αρμόδιες για την πιστοποίηση.

2.4. Η πρόταση της Επιτροπής φαίνεται ότι ανταποκρίνεται στην απαίτηση αυτή λόγω των λεπτομερών κανόνων που θεσπίζει για την απλούστευση σε μόνιμη βάση των διαδικασιών αυτών.

Βρυξέλλες, 10 Δεκεμβρίου 1997.

Ο Πρόεδρος της Οικονομικής και Κοινωνικής Επιτροπής

Tom JENKINS